HERØY ROTARY 

Medlemsmøte 30.september 2024

I dag var det bedriftsbesøk på Larsnes Mek Verksted på Larsnes. Vi var 17 medlemar og 1 gjest som møtte opp der kl 1830. Jarle Gunnarstein som er direktør for verftet tok imot oss og serverte oss kaffi og fortalde historia om verftet og eigarane. Dei driv med nybygging, ombygging og reparasjon av båtar. Siste åra er ein stor del av dette brønnbåtar og Rostein-selskapet har gått inn på eigarsida i verftet. Eigenkapitalen pr 2023 er på 170 mill., dei har ca 80 tilsette, i fjor utførde dei 300 000 arbeidstimar, pr 30.9 i år er dei oppe i 260 000. Verftet er i ferd med å sluttføre ei stor ombygging med størrre dokk og hall, i tillegg har det vorte planta og tilrettelagt både for piknik/badeliv og småbåttrafikk rundt området. Den nye dokka er så å seie fullbooka til sommaren 2026 så dei har mykje arbeid i næraste åra. Og verftet si verdiskaping har sjølvsagt mykje å seie for lokalområdet og kommunen. Til slutt fekk vi ei runde med omvisning i dokka og den store hallen, heilt imponerande kva dei har laga til. Til slutt fekk Jarle Gunnarstein Rotarykrus som takk for besøket.

Ref OlaugA